CELEX: C2005/296/27
Language: et
Date: 2005-11-26 00:00:00
Title: Kohtuasi C-340/05: Eelotsusetaotlus, mille esitas Oberlandesgericht München (Saksamaa)  9. septembri 2005.  aasta määrusega kriminaalmenetluses Stefan Kremer'i vastu

26.11.2005   
            
            
               ET
            
            
               Euroopa Liidu Teataja
            
            
               C 296/15
            
         Eelotsusetaotlus, mille esitas Oberlandesgericht München (Saksamaa) 9. septembri 2005. aasta määrusega kriminaalmenetluses Stefan Kremer'i vastu
   (Kohtuasi C-340/05)
   (2005/C 296/27)
   Kohtumenetluse keel: saksa
   Euroopa Ühenduste Kohus on saanud Oberlandesgericht München'i (Saksamaa) 9. septembri 2005. aasta määrusega esitatud eelotsusetaotluse kriminaalmenetluses Stefan Kremer'i vastu, mis saabus kohtukantseleisse 19. septembril 2005.
   Eelotsusetaotlus puudutab olukorda, kus ühe liikmesriigi (vastuvõturiik) haldusasutused on keeldunud isikule juhiloa väljastamisest või on selle temalt ära võtnud puuduliku juhtimissobivuse tõttu ning isik peab selles riigis juhiloa korduvväljastamiseks tõestama oma juhtimissobivust meditsiinilis-psühholoogilise ekspertiisi kaudu selles riigis kehtestatud eeskirjade kohaselt, kuid isik ei tee seda ning omandab hiljem — ilma et vastuvõturiigis oleks kehtestatud keeluaeg — juhiloa teises liikmesriigis (väljastajariik).
   Oberlandesgericht München (Saksamaa) küsib Euroopa Kohtult eelotsust järgmistes küsimustes:
   Kas direktiivi 91/439/EMÜ (1) artikli 8 lõikega 4 on sellisel juhul kooskõlas vastuvõturiigi õigusnorm, mille kohaselt väljastajariigis välja antud juhiloa kasutamiseks vastuvõturiigis tuleb esitada taotlus, millele järgneb direktiivi artikli 8 lõikes 2 sätestatud meetmete kohaldamise eelduste puudumise kontroll
   või tuleneb direktiivi artikli 1 lõikes 2 sätestatud juhilubade vastastikuse tunnustamise kohustusest ning direktiivi artikli 8 lõike 4 kitsa tõlgendamise kohustusest, et vastuvõturiik peab juhiloa kehtivust tunnustama ilma eelneva kontrollita ning et tal on juhiloa kehtivuse tunnustamisest keeldumiseks õigus üksnes siis, kui esinevad (jätkuvalt) direktiivi artikli 8 lõikes 2 sätestatud meetmete kohaldamise eeldused?
   
      (1)  EÜT L 237, lk 1.